

Seppo Väinämö Niemelle hänen täytettyään 85-vuotta

Kirja on alun perin koottu syntymäpäivälahjaksi Seppo Niemelle hänen itse kirjoittamasta lehtisestä. Kirjaan on lisätty tekoälyllä luotua kuvitusta ja tekstiä varovasti muokattu kirjaan sopivaksi.

Lehtisiä Seppo on jakanut elämänsä varrella tuhansille ihmisille ympäri Suomea.

Tähän kolmanteen painokseen on lisätty Sepon toivomuksesta hänen myöhemmin kirjoittamia tarinoita.

RUKOUSKAPPELIN KONFERENSSIALUEELLA KIINTEISTÖN ALAKERRASSA

Olin salin takaosassa polvillani rukoilemassa, kun saliin tuotiin romaanilapsi pyörätuolissa.

Helluntaiveljet, noin 8-10, alkoivat rukoilla lapsen puolesta. Ehkä 10 minuutin kuluttua Jumalan henki sanoi minulle: ”Mene sinä rukoilemaan.”

Alussa estelin, mutta kun kolmas käsky tuli, niin tottelin. Menin kyseisen veljesjoukon taakse ja sanoin kovalla äänellä: ”Anteeksi veljet” ja laitoin käteni auran kiilamaiseen muotoon. Veljesjoukko väistyi sivuun.

Jumalan voima oli läsnä, sen tunsi.

Polvistuin pyörätuolin eteen, rukoilin hiljaa ja sanoin tytön isälle, joka oli vasemmalla puolella tyttöä: ”Nosta tyttö jaloilleen”

Isä totteli ja jatkoin: 'Käske tyttösi kävelemään.”. Isä käski ja tyttö läksi kävelemään. Hän kiersi koko ison salin.

Ulko-ovi oli avoin ja hän meni siitä pihalle. Kansa kiitti ja ylisti Jumalaa.

Suuri ihme oli todellisuutta.

Tyttö oli kaksitoistavuotias. Halvaantuminen oli tapahtunut nelivuotiaana. Hän oli siis ollut kahdeksan vuotta pyörätuolin varassa. Itse lähdin ulos toiseen suuntaan ja kiitin Jeesusta, joka tekee meidän hyväksemme suuria ihmetekoja oman nimensä kunniaksi.




TOINEN IHME. LÄHELLÄ EDELLISTÄ, JÄLLEEN PÄIVÄRUKOUSTILAISUUS

Kun tilaisuus päättyi, Jumalan henki sanoi minulle: "Kun menet kotia, niin soita Ejalle”. Olimme entisiä opiskeluystäviä. Kotiin päästyäni, soitin hänelle heti. Silloin oli vielä lankapuhelinaika.

Puheluun vastattiin ja sanottiin: "Mistä tiesit soittaa näin tarkasti? Minut lähetettiin kotiin kuolemaan. Erikoistauti, syövän kaltainen, kuusi kertaa on suolistoa leikelty. Jostain syystä reikiä tulee ruokasuolisysteemiin ja aiheuttaa suuria ongelmia. Helsingin huippulääkärit eivät pysty tautia parantamaan. Lähettivät kotiin kuolemaan.”

Sanoin hänelle: ”Voinko tulla tervehtimään.”

"Tervetuloa. Mielelläni haluan keskustella.”

Hän oli ruotsinkielinen, mutta puhui myös suomea hyvin. Ruotsalainen, tosi varakas suku.

Kun sitten kohtasimme, hän makasi sängyn pohjalla pipo päässä, kun hiukset olivat täysin pois lääkityksestä johtuen. Painoa vain ehkä 35 kg. Lämpimästi puettu, vaikka oli lämmin kevätsää.

Puhuimme uskon asioista. Hän sanoi: "On viisi asiaa, joiden johdosta en voi antaa elämääni Jeesukselle.

Sanoin: "Siitä huolimatta Jumala voi sinut parantaa ja tehdä suuren ihmeen.”

Rukoilimme yhdessä ja lähtiessäni annoin hänelle Eino Sirkiän musiikkikasetin, jossa oli tosi kauniita taivaslauluja. Siunaten häntä läksin ajelemaan kotia päin.

Unohdin koko asian. Rukoilin kyllä hänen puolestaan usein.

Sitten koitti jouluaatonaatto. Keskellä kaupungin vilinää kohtasin Ejan äidin. Iloisesti tervehdimme ja tietenkin heti kysyin, miten Eja jaksaa.

"Yllätys, yllätys! Odota hetki, hän tulee kohta ulos tuolta naisten butiikista, on siellä jouluostoksilla.”

Se oli hieno jälleennäkeminen. Jumala oli auttanut ja tehnyt tosi ihmeen 28-vuotiaalle naiselle.

Jumalalle on kaikki mahdollista. Se oli valtava joulun ihme. Jumala ansaitsee täyden kiitoksen ja kunnian.

Eja eli vielä kymmeniä vuosia ja näki vielä lapsenlapsensa. Kiitos Jumalan. Hän sai kokea, että on Jumala, joka kuulee rukoukset ja todella pystyy auttamaan.

Aamen.




KOLMAS RAKKAUDEN IHME JUMALALTA. HÄN RAKASTAA JA HALUAA JA PYSTYY AUTTAMAAN.

Olin tavannut tämän naisen ja hänen miesystävänsä uskovaisten lähetysmyymälässä Etelä-Suomessa. Hän sairastui pahasti elämäntyylinsä johdosta, päihteitä ja väärät juomat. Tuttuja aineita kautta maailman.

Hänen sairaanhoitajaystävänsä soitti minulle ja kysyi: "Voimmeko tulla sinne teidän rukouskeskukseen? Täältä toisin sairaalasta ystävän, joka tuntee myös sinut.”

Sanoin tervetuloa.

Kaksi hoitajaa toi hänet ja heti tunsin kyseisen ystävän. Rukoilimme ryhmänä hänen puolestaan.

Meitä oli ehkä noin 14 sillä hetkellä. Hän pyysi minua vielä terveyskeskukseen seuraavana päivänä. Kävin, pitäähän lupaus hoitaa.

Hän oli tosi huonossa kunnossa, villatakki päällä ja villasukat jalassa, painoa alle 40 kg. Rukoilimme vielä ja hän kertoi: ”Pian tulee siirto suurempaan yksikköön, jossa minua voidaan hoitaa.”

Niin kävikin. Oli viimeinen tutkimus hoitolavetilla kolmen lääkärin valvovien silmien alla. Lääkärit olivat kaikkensa tehneet, ja inhimillisesti mitään ei enää voitu tehdä. Lausunto heiltä oli karu, lähtö ikuisuuteen oli lähellä, tunti tai kolme enintään.

Mutta siinä tapahtui ihme.

Jumalan kirkkaus kohtasi potilasta ja siitä alkoi täydellisen parantumisen ihme. Kun potilas täytti 40 vuotta, lääkärit kävivät tervehtimässä häntä kukkakimppujen kera ja katsomassa, mikä hänen tilansa oli. Ihme oli todella tapahtunut, kaikki oli kunnossa.

Suuri kiitos ihmeitä tekevälle rakkauden Jumalalle.

Jumala on hyvä!

Sain myös itse nähdä hänet. Olin naapurin pihalla, kun kyseinen potilas juoksee luokseni ja on täysin terve ja sanoo kiitosmieli sydämessään: "Katso mitä Jumala teki minulle, paransi täysin.”




SEURAAVA LYHYT TARINA KERTOO EDELLISEN NAISEN MIESYSTÄVÄSTÄ.

Näimme yllättäen marketin kassalla ja hän sanoi minulle: "Odota”

Odotin ja kohta kaupan etuosassa hän sanoi minulle: "Tulen huomenna sinun luoksesi ja annan elämäni Jumalalle Jeesukselle Kristukselle.”

Kysyin: ”Eikö tämä päivä kävisi? Miksi siirtää huomiselle?”

"Nyt minulla on kiire, käykö huomenna?”

Vastasin: ”kyllä käy”

Huominen tuli, mutta en kuullut miehestä mitään.

Sitten kuulin hänen ystävältään muutaman päivän jälkeen kyseisen miehen kuolleen sinä yönä. Ei tullut huomista päivää. Tämä ratkaisun siirtäminen on aina vaarallinen asia. Silloin, kun Korkein Jumala kutsuu, on syytä vastata.




JÄLLEEN RUKOUSKOKOUS. POLVILLAAN JUMALAN EDESSÄ

Se on tosi hyvä tapa

Taas toimiston puhelin soi ja menin vastaamaan.

Eräs mies soittaa vähän kauempaa. Sanoi olleensa kokouksessa ja kuunnellut puhettani. Hänelle oli tullut eteen tosi vaikea tilanne. Hänen vaimonsa oli tuotu kotiin kuolemaan.

"Voisitko tulla rukoilemaan hänen puolestaan, jotta Jumala ilmestyisi ja auttaisi meitä. Vaimollani on todettu verenmyrkytys ja lähtö pois tästä maailmasta on lähellä. Lääketiede ei voi auttaa.”

Sanoin hänelle: ”Rukoustilaisuus on päättynyt ja voin tulla heti.”

Hän sanoi: "Kun paikka on vieras, tulen tien varrella olevalle huoltoasemalle. Odotan siinä tien varressa sinua”. Siellä me kohtasimme.

Menimme hänen kotiinsa ja olisin saanut heti tulokahvit. Sanoin hänelle: ”Rukoillaan heti vaimosi puolesta” ja niin teimme.

Vaimo makasi vanhanaikaisen puulaverisängyn pohjalla peitto yllään. Voitelin öljyllä ristinmerkin hänen otsaansa ja rukoilin lyhyen rukouksen. Join lähtökahvit ja lähdin ajelemaan kotiin päin kuplawolkkarilla.

Taisi mennä vuosi, kun jälleen seurakunnan puhelin soi.

Soittaja oli nainen, joka tunsi minut äänestä ja sanoi: "Oletko sinä se saarnamies, joka kävi meillä rukoilemassa minun puolestani?”

Vastasin: ”Taidan olla” ja sain suuret kiitokset.

"Kiitämme Jumalaa ja Jeesusta sekä Pyhää Henkeä, joka ihmeet saa aikaan” sanoin ja lisäsin vielä: "Meitä rukoilijoita oli monta, sillä koko meidän ryhmämme rukoili teidän puolestanne.”

Jumala on armollinen meille heikoille rukouksen ystäville. Jumala on armollinen.

